Maximum Overdrive

Maximum Overdrive er en amerikansk science fiction-grøsser og katastrofefilm fra 1986 regissert av Stephen King, og løst basert på hans novelle Trucks fra 1973. Hovedrollene spilles av Emilio Estévez, Pat Hingle og Laura Harrington. Filmen handler om et teknologisk kollaps på jorden forårsaket av en komet.

Filmen regnes som den mest mislykkede filmen basert på ei bok av Stephen King. Den har i ettertid blitt betraktet som en skrekk-komedie.

Filmmusikken er ved AC/DC.

 Handling 
En komet forårsaker en rekke merkelige hendelser på jorden. Maskiner og andre teknologiske apparater går amok og begynner å angripe mennesker. Filmens hovedfokus er på en liten gruppe mennesker som blir tvunget til å søke dekning på en øde veikro. Etterhvert som trailere og lastebiler ruller inn på stasjonens område oppstår det en kamp på liv og død.

Det blir på slutten av filmen antydet at hendelsene er forårsaket av utenomjordiske skapninger som har til hensikt å invadere jorden.

 Om filmen 
Maximum Overdrive ble dårlig mottatt av kritikerne og raskt regnet som en filmkalkun.Dagsavisen Morgen (BRITA MØYSTAD ENGSETH)  -  Kings kalkun - 12.08.2002  -  Side: 19 «En gang midt på 80-tallet fikk han nok, og bestemte seg for å ta kontrollen selv, ved å skrive manus til og regissere "Maxium Overdrive", basert på hans egen novelle "Trucks". Resultatet er en av de skrekkeligste King-filmatiseringene noensinne - selv "Tommyknockers" synes som Oscar-materiale sammenlignet med dette. Samtidig er det en heidundrende kalkun av en film, med fabelaktig underholdningsverdi så lenge man aksepterer at det er en kalkun.» Den har bare oppnådd 18% på Rotten Tomatoes.http://www.rottentomatoes.com/m/maximum_overdrive/ King var selv misfornøyd og kalte den for en «tullingfilm» og uttalte videre at han aldri mer skulle regissere. Han ble nominert til en Razzie Awards i kategorien «verste regissør».IMDb awards

Den innbrakte 7,2 millioner dollar i USA.http://www.imdb.com/title/tt0091499/business Dette mot et budsjett på 9 millioner.DE LAURENTIIS REJOINS THE RANKS--AT EMBASSY: DE LAURENTIIS: EMBASSY Friendly, David T. Los Angeles Times (1923-Current File) [Los Angeles, Calif] November 16, 1985: e1.

Filmen ble ikke satt opp på norsk kino, men ble lansert på video av Mayco i 1987.

 Rollebesetning 
 Emilio Estévez – William "Billy" Robinson
 Pat Hingle – Bubba Hendershot
 Laura Harrington – Brett
 Yeardley Smith – Connie
 Frankie Faison – Handy
 Leon Rippy – Brad
 Stephen King – Man At Cashpoint
 Marla Maples – 2nd Woman
 Christopher Murney – Camp Loman
 Denver Mattson – 'Faceless' Loman
 Daniel Matmor – Loman Face Stealer

 Referanser 

 Eksterne lenker 


Kategori:Katastrofefilmer fra USA
Kategori:Filmer om utenomjordiske fenomener
Kategori:Science fiction grøssere fra USA
Kategori:Filmer fra 1986
Kategori:Engelskspråklige filmer
Kategori:Filmer basert på verk av Stephen King